รมช.พาณิชย์ รับส่งออกปีนี้โตพลาดเป้า 5%
รมช.พาณิชย์ รับส่งออกปีนี้โตพลาดเป้า 5%
25 พ.ค. 2559

นายสุวิทย์ เมษินทรีย์ รมช.พาณิชย์ เปิดเผยว่า การส่งออกในปีนี้คงไม่ได้เห็นการขยายตัวที่ 5% ตามเป้าหมายที่ตั้งไว้ แต่ยังเชื่อว่ามีโอกาสจะโตได้ 2-3% ซึ่งถ้าจะให้เป็นไปตามนี้ มูลค่าการส่งออกในช่วง 8 เดือนที่เหลือของปี (พ.ค.-ธ.ค.59) จะต้องทำได้เดือนละไม่ต่ำกว่า 18,500 ล้านเหรียญสหรัฐฯ
รมช.พาณิชย์ ยังระบุด้วยว่า แม้การส่งออกของไทยในเดือนเม.ย.นี้ จะกลับมาติดลบ แต่ถือว่าประเทศไทยยังติดอันดับ 1 ใน 3 ของประเทศผู้ส่งออกรายใหญ่ของโลก ซึ่งถือว่าไทยยังประคองสถานการณ์ไว้ได้ในระดับที่ดีพอสมควรท่ามกลางภาวะเศรษฐกิจโลกในปัจจุบัน
                